Republica Moldova semnează azi un parteneriat de securitate cu UE. Ce prevede acordul care strânge relațiile cu Occidentul în domeniul Apărării
Premierul moldovean Dorin Recean va semna marți, la Bruxelles, Parteneriatul de Securitate și Apărare dintre Republica Moldova și Uniunea Europeană, anunță un comunicat al guvernului de la Chișinău. Financial Times scria zilele trecute că acest pas va permite Republicii Moldova să facă schimb de informații și exerciții militare comune, precum și să fie inclusă în sistemul comun de achiziții de armament al blocului comunitar.